ddrg/super_eurlex huggingface dataset:
15.

domnieva sa, že najstrategickejšími oblasťami, na ktoré by sa mala v rámci vidieckeho paktu zamerať spolupráca na miestnej a oblastnej úrovni, by mali byť biohospodárstvo, a to najmä poľnohospodárstvo opierajúce sa o ekologické základy, regionálne potravinové systémy, mobilita, digitálna pripojiteľnosť, sociálna a kultúrna vitalita, ako aj inovácie do sociálnych služieb vo všeobecnom záujme a energia z obnoviteľných zdrojov, a to vzhľadom na ich potenciál obmedziť vyľudňovanie a vytvárať sociálne a hospodárske príležitosti v spojitosti so zelenou dohodou. Domnieva sa, že vidiecke oblasti sú schopné aktívne stimulovať potrebnú udržateľnú ekologickú transformáciu Európy;
55.

poukazuje na to, že sa musí zásadne zrevidovať rámec Európskej únie týkajúci sa štátnej pomoci na podporu postupnej transformácie energeticky náročných a od zahraničného obchodu závislých primárnych odvetví, kde by sa mali využívať postupy, pri ktorých vznikajú nižšie emisie CO 2 , resp. ktoré sú z hľadiska týchto emisií neutrálne. Okrem investičnej podpory je potrebná aj podpora na prevádzkové náklady. Európske a národné programy financovania preto musia byť vybavené dostatočnými zdrojmi a musí byť možné ich vzájomne kombinovať. K priemyselnej transformácii môžu významnou mierou prispieť aj projektové zmluvy o ochrane klímy, ktoré zahŕňajú dlhodobú štátnu záruku ceny emisií CO 2 ;
56.

poukazuje na to, že už v predchádzajúcich stanoviskách navrhol európsku environmentálnu značku. Opakuje tento návrh a opätovne zdôrazňuje, že environmentálna značka a účinný systém certifikácie by zohrávali dôležitú úlohu pri zvyšovaní hodnoty a spotreby produktov akvakultúry z EÚ. Vďaka jasnému a povinnému označovaniu metódy chovu, metódy lovu a pracovných podmienok by výrobcovia mohli získať uznanie za zlepšenia vo svojich postupoch a spotrebitelia by mali možnosť informovane sa rozhodovať. Zdôrazňuje, že kritériá takejto environmentálnej značky by mali byť prísnejšie ako súčasné právne požiadavky; Táto značka by sa mohla využiť aj v prípade rybolovu vykonávaného v súlade s predpismi o ochrane a riadení zdrojov a používala by sa v prípade legálnej činnosti, ktorá rešpektuje morské prostredie a udržateľnosť zdrojov;
9.

zdôrazňuje, že je potrebné získať lepšie údaje o inovácii, keďže ukazovatele sa v súčasnosti sústreďujú na investície (a vstupy) do výskumu a vývoja a patenty (čiastočný náznak zavádzania inovácií). Chýba jasný prehľad o obnove hospodárstva a príslušné údaje. Prvým krokom by bolo monitorovanie typu investícií do výskumu a inovácií. Dôraz by sa mal klásť najmä na tie, ktoré sú spojené s technologickými spôsobilosťami, technologickými infraštruktúrami a konkurencieschopnosťou, pokiaľ ide o dvojakú transformáciu na trhy budúcnosti;
18.

zdôrazňuje, že miestne a regionálne samosprávy majú najlepšie možnosti na to, aby dobre poznali a mohli uspokojiť potreby miestnych odvetví ekologického poľnohospodárstva, preto by v záujme dosiahnutia cieľov nového akčného plánu mali byť úzko zapojené do zavádzania aj do hodnotenia jeho opatrení;
10.

domnieva sa, že problém bezdomovectva možno vyriešiť, ak sa udržateľným a systematickým spôsobom realizuje správna kombinácia cielených preventívnych a koordinačných opatrení. Takáto kombinácia by mala zahŕňať úzku spoluprácu v oblasti sociálnych služieb a bývania spolu so súdnym systémom a riešenia zamerané na bývanie, ako je prístup Housing First („bývanie ako prvé“). Takéto riešenia zamerané na bývanie, ktorých cieľom je boj proti nedostatku bývania a podpora sociálneho začlenenia ľudí a rodín so sociálno-ekonomickými ťažkosťami, by sa mohli optimalizovať prostredníctvom inovačných foriem bývania financovaných z investícií verejného a súkromného sektora a tretieho sektora. Existujú dostatočné dôkazy na vyvodenie záveru, že riešiť tento problém len prostredníctvom systému útulkov je neúčinné, neefektívne a nákladné;
41.

sa domnieva, že v navrhovanej štúdii týkajúcej sa dospelých osôb, ktoré prekonali rakovinu, by sa mali identifikovať aj podmienky a prekážky pre mladých ľudí, ktorí prekonali toto ochorenie, v súvislosti s návratom do škôl, na univerzity, či vstupom na trh práce. Iniciatívy na opätovné začlenenie do trhu práce by mali zohľadňovať aj mladých ľudí, ktorí prekonali rakovinu;
ex ante

ex post
14.

Malo by sa riešiť rodové hľadisko a jeho prepojenie s digitálnou priepasťou, pričom je potrebné viac investovať do digitalizácie, digitálnych inovácií a digitálneho pripojenia. Politika súdržnosti by mala podporovať rovnaký prístup žien a mužov k odbornej príprave a zamestnaniu a zabezpečiť, aby spravodlivá, ekologická a digitálna transformácia neprehĺbila rodové rozdiely medzi mužmi a ženami.
21.

v tejto súvislosti poukazuje na to, že je dôležité, aby tieto regióny, ktoré uviazli v pasci rozvoja regiónov so stredným príjmom, mali osobitnú podporu, a to buď tak, že sa zaradia do kategórie prechodných regiónov, alebo prostredníctvom ľahšieho prístupu k nástrojom územnej spolupráce v oblasti inovácií;
39.

Navrhuje zvážiť určenie klimatických vyslancov miestnych a regionálnych samospráv v orgánoch VR pre vonkajšie vzťahy, pričom by sa brali do úvahy vyslanci VR, ktorí už pôsobia pri Dohovore primátorov a starostov a v súvislosti s klimatickým paktom, a vytvorili by sa medzi nimi synergie, čím by sa im umožnila interná koordinácia ich príspevkov k činnosti oficiálnej delegácie VR na konferenciách zmluvných strán.
1. Vypracovať alebo ďalej posilniť do roku 2025 integrovanú a komplexnú stratégiu pre úspech v škole na primeranej úrovni, a to v súlade so štruktúrou ich systému vzdelávania a odbornej prípravy, s cieľom odstraňovať podmienenosť vzdelávacích výstupov sociálno-ekonomickým postavením, podporovať inklúziu vo vzdelávaní (a to aj riešením segregácie vo vzdelávaní) a ďalej znižovať predčasné ukončenie vzdelávania a odbornej prípravy a slabé výsledky v základných zručnostiach, ako sa navrhuje v politickom rámci v prílohe. Osobitná pozornosť by sa mala venovať všeobecnej pohode v škole, ktorá výrazne podmieňuje úspech vo vzdelávaní. Takáto stratégia by mala zahŕňať preventívne, intervenčné a kompenzačné opatrenia (vrátane opatrení, ktoré sú súčasťou záruky pre mladých ľudí), mala by byť založená na dôkazoch a mala by spájať všeobecné opatrenia a cielené a/alebo individualizované opatrenia pre učiacich sa, ktorí si vyžadujú dodatočnú pozornosť a podporu v inkluzívnom prostredí [napr. učiaci sa zo sociálno-ekonomicky znevýhodneného prostredia, s migrantským pôvodom (vrátane utečencov) alebo z rómskeho prostredia, učiaci sa s viditeľným a neviditeľným zdravotným postihnutím, osoby s osobitnými vzdelávacími potrebami alebo problémami v oblasti duševného zdravia]. Zároveň by mala byť založená na štruktúrovanej spolupráci medzi aktérmi zastupujúcimi rôzne oblasti politiky, úrovne riadenia a úrovne vzdelávania, mala by ťažiť z primeraného financovania a mal by ju sprevádzať jasný plán vykonávania a hodnotenia.

1. Vypracovať alebo ďalej posilniť do roku 2025 integrovanú a komplexnú stratégiu pre úspech v škole na primeranej úrovni, a to v súlade so štruktúrou ich systému vzdelávania a odbornej prípravy a s prihliadnutím na príslušné decentralizované systémy , s cieľom odstraňovať podmienenosť vzdelávacích výstupov sociálno-ekonomickým postavením, podporovať inklúziu vo vzdelávaní (a to aj riešením segregácie vo vzdelávaní) a ďalej znižovať predčasné ukončenie vzdelávania a odbornej prípravy a slabé výsledky v základných zručnostiach, ako sa navrhuje v politickom rámci v prílohe. Osobitná pozornosť by sa mala venovať všeobecnej pohode a environmentálnym a zdravotným podmienkam v škole a jej okolí , ktoré výrazne podmieňujú úspech vo vzdelávaní. Takáto stratégia by mala zahŕňať plánovacie, preventívne, intervenčné a kompenzačné opatrenia (vrátane opatrení, ktoré sú súčasťou záruky pre mladých ľudí), mala by byť založená na dôkazoch a mala by spájať všeobecné opatrenia a cielené a/alebo individualizované opatrenia pre učiacich sa, ktorí si vyžadujú dodatočnú pozornosť a podporu v inkluzívnom prostredí [napr. učiaci sa zo sociálno-ekonomicky znevýhodneného prostredia, s migrantským pôvodom (vrátane utečencov) alebo z rómskeho prostredia, učiaci sa s viditeľným a neviditeľným zdravotným postihnutím, osoby s osobitnými vzdelávacími potrebami alebo problémami v oblasti duševného zdravia]. Zároveň by mala byť založená na štruktúrovanej spolupráci medzi aktérmi zastupujúcimi rôzne oblasti politiky, úrovne riadenia a úrovne vzdelávania, mala by ťažiť z primeraného financovania a mal by ju sprevádzať jasný plán vykonávania, hodnotenia a monitorovania .
14.

navrhuje, aby sa v tretej fáze procesu obnovy položili základy dlhodobého udržateľného rastu založeného na stratégii integrovaného plánovania na územnej úrovni s využitím systémových prístupov na vytvorenie udržateľných, zelených, inteligentných a inkluzívnych území a v súlade so zásadou OECD „obnova k lepšiemu“. Táto fáza by sa mala zamerať najmä na dosiahnutie cieľa stanoveného ukrajinskou vládou, ktorým je zníženie všetkých emisií skleníkových plynov o 65 % do roku 2030. Akékoľvek investície do odvetvia energetiky by mali prispieť k dekarbonizácii a zníženiu závislosti Ukrajiny od fosílnych palív vzhľadom na to, že 30 % solárnej kapacity a 90 % zariadení na výrobu veternej energie je zničených alebo sa nachádzajú na územiach okupovaných ruskými silami. Investície by sa mali zamerať aj na obnovu systémov ústredného kúrenia v mnohých ukrajinských obciach, ktoré by sa nahradili modernými systémami ústredného kúrenia bez spaľovania fosílnych palív. V tejto fáze by bolo tiež veľmi dôležité obnoviť bytový fond, školy a nemocnice s cieľom prilákať ukrajinských utečencov a vysídlené osoby späť do ich predvojnových obydlí;
11.

konštatuje, že Fond na spravodlivú transformáciu má pevné základy a dobré ciele a zohráva dôležitú úlohu pre regióny, ale aj pre transformujúce sa odvetvia. Je preto potrebné, aby bol tento mechanizmus čo najpružnejší, pokiaľ ide o oprávnené operácie, aby sa dosiahla hospodárska diverzifikácia území. Pripomína, že prijaté nariadenie podporuje veľké podniky a podniky spadajúce do ETS, ktoré sú ako potenciálni príjemcovia zahrnuté do nariadenia o FST, čo predstavuje odlišný prvok vo vzťahu k štrukturálnym fondom. Zdôrazňuje, že budúci Fond na spravodlivú transformáciu by mal byť plne začlenený do nariadenia o spoločných ustanoveniach pri rešpektovaní zásady partnerstva a jeho rozpočet by mal dopĺňať súčasné financovanie politiky súdržnosti;
52.

podporuje rozvoj plánov udržateľnej mestskej mobility, no zároveň trvá na tom, že v záujme dodržania zásady subsidiarity by Európska komisia mala v rámci prebiehajúcej a budúcej práce týkajúcej sa ukazovateľov plánov udržateľnej mestskej mobility posilniť priame konzultácie s európskymi mestami a ich združeniami. VR náležite berie na vedomie zapojenie približne 50 miest do nedávneho pilotného projektu o vývoji ukazovateľov udržateľnej mestskej mobility a zároveň poukazuje na to, že mnohé európske mestá už vypracovali kvalitné plány udržateľnej mestskej mobility s operačnými ukazovateľmi. VR by v budúcnosti mohol podporiť širší dosah a sprostredkovať priamejšie výmeny informácií medzi EÚ a miestnymi a regionálnymi samosprávami s cieľom zabezpečiť, aby ukazovatele navrhované Európskou komisiou nevytvárali byrokraciu alebo zbytočnú záťaž pre miestne a regionálne samosprávy;
73.

uznáva významné úsilie Turecka v oblasti migrácie tým, že prijalo viac ako 4 milióny ľudí a rieši ich potreby; vyzýva Turecko, aby zabezpečilo úplné a nediskriminačné vykonávanie vyhlásenia EÚ a Turecka z roku 2016, a to aj vo vzťahu k Cyperskej republike, vrátane povinnosti prijať všetky opatrenia potrebné na to, aby zabránilo vzniku nových námorných alebo pozemných trás nelegálnej migrácie z Turecka do EÚ, a spolupracovať so susednými štátmi; okrem toho požaduje úplné a účinné vykonávanie dohody o readmisii medzi EÚ a Tureckom vo vzťahu ku všetkým členským štátom; spolupráca v oblasti spravodlivosti a vnútorných vecí so všetkými členskými štátmi EÚ má naďalej zásadný význam; upozorňuje, že nebude akceptovať žiadne pokusy tretích krajín o zneužitie migrantov na politické účely;
17.

konštatuje, že cloudové služby sa využívajú v rôznej miere v rámci verejných orgánov vrátane miestnych a regionálnych samospráv. Výbor vyzýva Komisiu, aby vytvorila jasný rámec a čo najlepšie podmienky na podporu využívania cloudových služieb. Osobitná pozornosť by sa mala venovať zlepšeniu energetickej účinnosti cloud computingu v súlade s koncepciou „Green Coding“. Náklady na IKT na miestnej a regionálnej úrovni by sa mohli výrazne znížiť, ak by sa existujúce riešenia využívali vo väčšom rozsahu a ak by sa spojili odborné znalosti súkromných a verejných inštitúcií;
22.

pripomína, že zelené rozpočtovanie sa chápe ako hodnotenie ekologickej povahy rozpočtu. Jeho konečným cieľom by však malo byť aj zvýšenie podielu „zelených“ častí rozpočtov, keďže zelené rozpočtovanie je jedným z nástrojov na vykonávanie Zelenej dohody, za ktorú sú zodpovedné miestne a regionálne samosprávy. EÚ by to predovšetkým malo umožniť, aby priamo financovala miestne a regionálne samosprávy v záujme zelenej transformácie. Rozpočet a rôzne fondy Európskej únie by mali citlivo reagovať na rozdielne vystavenie krajín a regiónov účinkom zmeny klímy. Príspevok a financovanie zo strany Únie by preto mali zohľadňovať rozmanitosť území a sociálno-ekonomickú situáciu každého z nich, ako aj schopnosť reagovať na vplyvy zmeny klímy;
Hoci treba zabezpečiť odrádzanie od praktík vyhýbania sa daňovým povinnostiam, malo by sa zároveň zabrániť nepriaznivým vplyvom na menšie nadnárodné podniky na vnútornom trhu. S týmto zámerom by sa táto smernica mala uplatňovať len na subjekty nachádzajúce sa v Únii, ktoré sú členmi nadnárodných skupín podnikov, alebo na veľké vnútroštátne skupiny, ktoré dosahujú ročný prah konsolidovaných výnosov aspoň 750 000 000 EUR. Táto prahová hodnota by bola v súlade s prahovou hodnotou existujúcich medzinárodných daňových pravidiel, ako sú pravidlá týkajúce sa podávania správ podľa jednotlivých štátov. Subjekty, ktoré patria do rozsahu pôsobnosti tejto smernice, sa označujú ako základné subjekty. Určité subjekty by sa mali na základe ich konkrétneho účelu a postavenia vylúčiť z rozsahu pôsobnosti. Vylúčenými subjektmi by boli neziskové subjekty vykonávajúce činnosti vo všeobecnom záujme, ktoré z týchto dôvodov pravdepodobne v členskom štáte, v ktorom nachádzajú, nepodliehajú dani. V záujme ochrany uvedených osobitných záujmov je potrebné z rozsahu pôsobnosti tejto smernice vylúčiť vládne subjekty, medzinárodné organizácie, neziskové organizácie a dôchodkové fondy. Vylúčiť by sa mali aj investičné fondy a investičné nástroje v oblasti nehnuteľností, ak sa nachádzajú na vrchole reťazca vlastníckych vzťahov, keďže v prípade tzv. subjektov s prvkom daňovej transparentnosti sa dosiahnutý príjem zdaňuje na úrovni vlastníkov.

Treba zabezpečiť odrádzanie od praktík vyhýbania sa daňovým povinnostiam. Zároveň by sa malo zabrániť nepriaznivým vplyvom na menšie nadnárodné podniky na vnútornom trhu. S týmto zámerom by sa táto smernica mala uplatňovať len na subjekty nachádzajúce sa v Únii, ktoré sú členmi nadnárodných skupín podnikov, alebo na veľké vnútroštátne skupiny, ktoré dosahujú ročný prah konsolidovaných výnosov aspoň 750 000 000 EUR. Táto prahová hodnota by bola v súlade s prahovou hodnotou existujúcich medzinárodných daňových pravidiel, ako sú pravidlá týkajúce sa podávania správ podľa jednotlivých štátov. Subjekty, ktoré patria do rozsahu pôsobnosti tejto smernice, sa označujú ako základné subjekty. Určité subjekty by sa mali na základe ich konkrétneho účelu a postavenia vylúčiť z rozsahu pôsobnosti. Vylúčenými subjektmi by boli neziskové subjekty vykonávajúce činnosti vo všeobecnom záujme, ktoré z týchto dôvodov pravdepodobne v členskom štáte, v ktorom nachádzajú, nepodliehajú dani. V záujme ochrany uvedených osobitných záujmov je potrebné z rozsahu pôsobnosti tejto smernice vylúčiť vládne subjekty (vrátane miestnych a regionálnych samospráv a ich združení) , medzinárodné organizácie, neziskové organizácie a dôchodkové fondy.
10.

New trade and economic relations between EU-UK: the impact on regions and cities (Nové obchodné a hospodárske vzťahy medzi EÚ a Spojeným kráľovstvom: dosah na regióny a mestá), z ktorej plynú závery, že dôsledky brexitu sú v jednotlivých odvetviach a regiónoch EÚ asymetrické, výraznejšie zasahujú menšie podniky, môžu znižovať mobilitu ľudského kapitálu a spoluprácu medzi podnikmi EÚ a Spojeného kráľovstva a negatívne vplývajú na regióny a komunity zapojené do interregionálnych projektov so Spojeným kráľovstvom; víta skutočnosť, že štúdia potvrdzuje, že na riešenie týchto asymetrických dôsledkov v Európe bude potrebné navýšiť rozpočet pobrexitovej adaptačnej rezervy; zastáva názor, že dôsledky, ktoré vyplynuli z rokovaní a nadobudnutia účinnosti dohody o obchode a spolupráci, je od začiatku roka 2020 ťažké oddeliť od dôsledkov pandémie COVID-19 ( 6 ) . Víta nedávnu štúdiu(Nové obchodné a hospodárske vzťahy medzi EÚ a Spojeným kráľovstvom: dosah na regióny a mestá), z ktorej plynú závery, že dôsledky brexitu sú v jednotlivých odvetviach a regiónoch EÚ asymetrické, výraznejšie zasahujú menšie podniky, môžu znižovať mobilitu ľudského kapitálu a spoluprácu medzi podnikmi EÚ a Spojeného kráľovstva a negatívne vplývajú na regióny a komunity zapojené do interregionálnych projektov so Spojeným kráľovstvom; víta skutočnosť, že štúdia potvrdzuje, že na riešenie týchto asymetrických dôsledkov v Európe bude potrebné navýšiť rozpočet pobrexitovej adaptačnej rezervy;
17.

víta oznámenie Európskej komisie týkajúce sa Rámcového programu EÚ pre výskum a vývoj technológií na obdobie 2007 – 2013 (FP7) a Rámcového programu pre konkurencieschopnosť a inovácie, ktoré posilnia rozvoj smerom k vybudovaniu spoločnosti založenej na poznatkoch. Výbor regiónov zdôrazňuje potrebu začlenenia regionálneho komponentu do FP7, ktorý by stimuloval regionálne iniciatívy prispievajúce do európskeho priestoru výskumu. Okrem toho vyzdvihuje potrebu zavedenia mechanizmu, ktorý by umožnil všetkým regiónom čerpať úžitok zo zvýšených investícií do výskumu a inovácií prostredníctvom interaktívnej „výučby“;
24.

zdieľa cieľ zameraný na to, aby Pakt stability a rastu (PSR) pri rešpektovaní ustanovení Zmluvy o európskych spoločenstvách (9) mohol lepšie zohľadniť trvanie účinku v dôsledku ekonomickej konjunktúry a schodnosti rozpočtových situácií. Domnieva sa, že „celkové zhodnotenie“ uvedené v článku 104.6 zmluvy ES by malo byť upresnené v tom smere, že by sa uviedla tiež doba investovania verejných orgánov, ktoré sa podieľajú na realizácii Lisabonské stratégie a navrhuje teda, aby bol Pakt stability a rastu revidovaný, aby sa stal pružnejším a zohľadňoval rozdielnu hospodárskou realitu v členských štátoch Európskej únie. Malo by sa to diať bez ústupkov v oblasti disciplíny, pri plnom rešpektovaní kritérií Paktu a bez toho, aby určité výdajové položky boli vylúčené z výpočtu rozpočtového deficitu;
2.5.

Zasadzuje sa o intenzívnejšie zapojenie Výboru regiónov do všetkých fáz prijímania rozhodnutí Spoločenstva, najmä do hodnotenia územného dosahu závažných politík Spoločenstva. Zdôrazňuje taktiež rozhodujúcu úlohu, ktorú môžu miestne a regionálne orgány náležite zapojené do tvorby právnych predpisov zohrávať pri ich transpozícii a uplatňovaní.
6.

podporuje úsilie predsedu Európskej komisie o opätovné oživenie rokovaní o finančnom výhľade a domnieva sa, že táto iniciatíva by mohla napomôcť rozvoju diskusie o modernizácii európskeho rozpočtu, trvá však trvá na tom, že takéto návrhy musia byť robené na základe minimálneho adekvátneho rozpočtového rámca. V tejto súvislosti si všíma návrh na vytvorenie nového fondu pre prispôsobenie sa globalizácii a mechanizmov JEREMIE a JASPERS a myslí si, že by tieto nástroje mali byť doplňujúcimi nástrojmi a nemali by byť zavádzané ako alternatívy rozpočtových kapitol zameraných na dosiahnutie cieľa konvergencie, konkurencieschopnosti a zamestnanosti;
7.3

Je presvedčený, že miestne a regionálne samospráv by mali zohrávať kľúčovú úlohu v úsilí o väčšie zapojenie miestnych a regionálnych orgánov zastúpených vo VR do procesu integrácie nových krajín kandidujúcich na členstvo v EÚ. Táto úloha nadobúda ešte väčší význam vzhľadom na to, že vo väčšine týchto krajín práve prebiehajú rôzne formy decentralizácie. Okrem toho by mal VR naďalej podporovať územné samosprávy kandidátskych štátov pri adaptácii acquis communautaire a v pokračujúcom a otvorenom procese predvstupových rokovaní, a to hlavne prostredníctvom mechanizmu poradných zmiešaných výborov alebo inou formou spolupráce.
6.

podčiarkuje potrebu trvalo udržateľného rozvoja pre občanov a budúce generácie, pripomína aj význam sociálnej Európy a zdôrazňuje, že z týchto cieľov by sa nemalo zľaviť, ale – naopak – je potrebné spoločné úsilie EÚ a členských štátov ako aj regionálnych a miestnych politických subjektov. EÚ by preto mala podporovať vlády členských štátov a miestne a regionálne orgány – a to aj prostredníctvom menej prísneho uplatňovania pravidiel o povolenej miere deficitu v členských štátoch, aby sa zamerali na tieto ciele prostredníctvom ambicióznych dlhodobých investícií do vzdelávania, odbornej prípravy, výskumu a inovácií ako aj do rozvoja kvalitnej infraštruktúry, sietí verejnej dopravy a investícií do energeticky účinných technológií;
27.

žiada finančné inštitúcie, európske orgány a banky, aby vyčlenili zodpovedajúcu finančnú podporu a/alebo záruky na investície do infraštruktúry a inovačné projekty preukázanej kvality, ktoré budú prínosom k zvyšovaniu konkurencieschopnosti a efektívnosti. trvá na potrebe zohľadniť skutočnosť, že neuskutočnenie podobných investícií včas by malo škodlivý účinok nielen priamo na postihnuté oblasti a na ich malé a stredné podniky, no ich negatívny dosah by sa prejavil aj na priemysle Európskej únie, čo by ovplyvnilo hospodársky rast a ohrozilo cenné pracovné miesta;
24.

odporúča , aby sa primerane zohľadňovali požiadavky regionálnej rozvojovej politiky a upozorňuje na to, že z hľadiska väčšej transparentnosti a účinnosti trhu s emisnými kvótami by sa mohla vykonať rozsiahla reštrukturalizácia niektorých priemyselných zariadení, čo by umožnilo vyradiť z výrobného systému najmenej účinné zariadenia alebo zariadenia, ktorých životnosť už končí. V tejto súvislosti vyzýva, aby boli prijaté opatrenia na podporu priemyselnej obnovy a na preškolenie zamestnancov, ktorí to potrebujú;
6.

žiada Európsku komisiu, aby pre automobilový sektor navrhla spoločný európsky prístup, ktorý by umožnil zapojiť do tejto problematiky miestne a regionálne orgány ako aj širokú škálu sociálnych aktérov a zainteresovaných strán a zohľadňoval by existujúce štrukturálne problémy;
55.

domnieva sa, že v rámci SPP po roku 2013 by sa mala vyváženejším spôsobom podporovať zamestnanosť, ako aj zachovanie poľnohospodárskej činnosti v zraniteľných oblastiach. V rámci reformy SPP by sa mali odstrániť všetky nespravodlivé postupy týkajúce sa podpory pre jednotlivé druhy produkcie a územia. Preto odporúča, aby sa prestali používať doterajšie referenčné systémy, je však proti akýmkoľvek snahám o radikálnu reformu, ktorá by viedla k tomu, že by sa prestali poskytovať príspevky k príjmu a odstránila by sa väčšina intervenčných opatrení na trhu;